CELEX: 32011R0785
Language: el
Date: 2011-08-05 00:00:00
Title: Εκτελεστικός κανονισμός (ΕΕ) αριθ. 785/2011 της Επιτροπής, της 5ης Αυγούστου 2011 , για την τροποποίηση του κανονισμού (ΕΚ) αριθ. 73/2009 του Συμβουλίου όσον αφορά τη μέγιστη εγγυημένη έκταση για την οποία μπορεί να χορηγηθεί πριμοδότηση πρωτεϊνούχων καλλιεργειών

6.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 785/2011 ΤΗΣ ΕΠΙΤΡΟΠΉΣ
   της 5ης Αυγούστου 2011
   για την τροποποίηση του κανονισμού (ΕΚ) αριθ. 73/2009 του Συμβουλίου όσον αφορά τη μέγιστη εγγυημένη έκταση για την οποία μπορεί να χορηγηθεί πριμοδότηση πρωτεϊνούχων καλλιεργειών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 81 παράγραφος 3,
   Εκτιμώντας τα ακόλουθα:
   
               (1)
            
            
               Το άρθρο 81 παράγραφος 1 του κανονισμού (ΕΚ) αριθ. 73/2009 ορίζει τη μέγιστη εγγυημένη έκταση για την οποία μπορεί να χορηγηθεί πριμοδότηση πρωτεϊνούχων καλλιεργειών.
            
         
               (2)
            
            
               Το άρθρο 81 παράγραφος 3 του κανονισμού (ΕΚ) αριθ. 73/2009 προβλέπει ότι όταν ένα κράτος μέλος αποφασίζει, σύμφωνα με το άρθρο 67, να εντάξει την πριμοδότηση πρωτεϊνούχων καλλιεργειών στο καθεστώς ενιαίας ενίσχυσης, η Επιτροπή μειώνει τη μέγιστη εγγυημένη έκταση που αναφέρεται στο άρθρο 81 παράγραφος 1 ανάλογα με τις ποσότητες πρωτεϊνούχων καλλιεργειών που αντιστοιχούν στο εν λόγω κράτος μέλος στο παράρτημα ΧΙΙ.
            
         
               (3)
            
            
               Η Δανία, η Ελλάδα, το Λουξεμβούργο, οι Κάτω Χώρες, η Αυστρία, η Φινλανδία, η Σουηδία και το Ηνωμένο Βασίλειο, εκτός της Αγγλίας, έχουν αποφασίσει να εντάξουν την πριμοδότηση πρωτεϊνούχων καλλιεργειών στο καθεστώς ενιαίας ενίσχυσης.
            
         
               (4)
            
            
               Συνεπώς, το άρθρο 81 παράγραφος 1 του κανονισμού (ΕΚ) αριθ. 73/2009 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 81 παράγραφος 1 του κανονισμού (ΕΚ) αριθ. 73/2009 αντικαθίσταται από το ακόλουθο κείμενο:
   
      «1.   Καθορίζεται μέγιστη εγγυημένη έκταση 505 056 εκταρίων για την οποία είναι δυνατόν να χορηγηθεί πριμοδότηση για πρωτεϊνούχες καλλιέργειες.».
   
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Αυγούστου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 30 της 31.1.2009, σ. 16.